Xeddmen ticemlit i yal asenfar n taddart. Ur ttraǧun ara kan seg dduwla ad asen-d-tefk kra. Amur ameqqran n yisenfaren i xedmen kkan-d s ɣur yimezdaɣ n taddart : rran ssiman i yiberdan, bnan axxam n yilmeẓyen, ttɛawaden akka tura i tliwa-nsen, xedmen sin yixxamen, yiwen i ccix n taddart wayen i ṭbib i yebɣan ad d-yas s axxam n usejji. Xedmen tiḥuna, ssekruyen-tent i yimlmeẓyennsen. Mazal ɣur-sen lɛada-nni iwumi qqaren ‘’Leḥmigga’’. Tagi, d tisirit i sɛan zik-nni Lebayel. Mi ara yegrireb lmal i yiwen u qrib ad yemmet, ad kkren ad t-zlun u ad t-ferqen tisɣar i Wat taddart. Syin, yal yiwen ad ixelles amur-is. Akka, bab n uɣersiw, ur ixetter ara seg twaiɣt-nni. Ansi i asen-dtekken yidrimen ? Yal aggur, ttxellisen 100 DA i yal win yewwḍen 18 n yiseggasen, ala imeɛdar d wid yeqqaren. Acu kan mi ara yili d asenfar, yettbeddil lqanun. Din d tabzert, ad walin acḥal ara 85